Félagið heitir Ungt Austurland , heimili þess og varnarþing er á Borgarfirði eystra . Starfssvæði félagsins er Austurland , frá Vopnafirði að Djúpavogi . Tilgangur félagsins er að gera Austurland að vænlegum búsetukosti fyrir ungt fólk . Markmið félagsins eru : a ) Að styrkja tengslanet ungs fólks á Austurlandi . b ) Auðga umræðu um byggðaþróun á Austurlandi . c ) Vera öflugur málsvari ungs fólks á Austurlandi . Tilgangi sínum hyggst félagið ná með því að : a ) Standa fyrir ráðstefnum og samkomum fyrir félaga . b ) Vera vettvangur umræðu um framtíð Austurlands . c ) Styðja ungt fólk á Austurlandi til áhrifa . d ) Sinna öðru sem samrýmist markmiðum félagsins . Félagið er frjáls félagasamtök einstaklinga á aldrinum 18 - 40 ára . Allir á aldursbilinu geta gerst félagar og fellur aðild að félaginu úr gildi á 40 ára afmælisdegi félagsmans . Starfstímabil félagsins er almanaksárið . Á aðalfundi skal stjórn gera upp árangur liðins árs . Félagsmenn sem skráðir eru í félagið viku fyrir aðalfund hafa atkvæðisrétt á aðalfundi , aðrir hafa málfrelsi og tillögurétt . Einfaldur meirihluti greiddra atkvæða ræður úrslitum mála . Aðalfund skal halda á tímabilinu 15. mars – 30. apríl ár hvert og skal boða til hans með minnst tveggja vikna fyrirvara með sannanlegum hætti ss. með auglýsingu á samfélagsmiðli eða í útbreiddum miðli á starfssvæði félagsins . Aðalfundur er löglegur , sé rétt til hans boðað . Dagskrá aðalfundar skal vera sem hér segir : Kosning fundarstjóra og fundarritara Skýrsla stjórnar lögð fram Ákvörðun félagsgjalds Kosning stjórnar og varastjórnar Önnur mál Stjórn félagsins skipa 7 aðalmenn , formaður , varaformaður , gjaldkeri , ritari , almannatengill og tveir meðstjórnendur . Skal hún kosin á aðalfundi til eins árs í senn þannig að kosnir séu 7 aðalmenn en stjórnin skiptir með sér embættum á fyrsta stjórnarfundi sem haldinn er eftir aðalfund félagins . Á aðalfundi skulu einnig kosnir 7 varamenn í stjórn . Stjórn félagsins fer með málefni félagsins milli aðalfunda . Formaður boðar til funda , stjórn skal funda reglulega . Kjörgengir til stjórnar eru félagsmenn með atkvæðisrétt á aðalfundi . Ákvörðun um félagsgjald komandi starfsárs skal tekin á aðalfundi , félagsgjöld skulu innheimt árlega . Heimilt er að ákveða 0 krónu félagsgjald . Rekstrarafgangi af starfsemi félagsins skal varið í samræmi við tilgang félagsins . Ákvörðun um slit félagsins má aðeins taka á aðalfundi með samþykki 2/3 hluta greiddra atkvæða , enda hafi komið fram í fundarboði að tillaga um að leggja félagið niður verði til afgreiðslu á fundinum . Renna þá eignir félagsins til samfélagsmála sem efla ungt fólk á Austurlandi . Þar sem ákvæði samþykkta þessara segja ekki til um hvernig með skuli farið skal hlíta ákvæðum laga um frjáls félagasamtök , svo og öðrum lagaákvæðum er við geta átt . Lög þessi voru samþykkt á stofnfundi Ungs Austurlands ( Breytingar gerðar á aðalfundi : 20. 04. 2019 )